पुरुषों के चेहरे पर बाल होना एक आम बात है लेकिन यदि महिलाओं के चेहरे पर अनचाहे बाल हों तो देखने में कुछ अजीब सा लगता है। महिलाओं के चेहरे पर बाल होने से चेहरा गंदा और काला दिखाई देता है। और ज्यादातर महिलाऐं इससे उबरने के लिए ब्‍लीच को ही एकमात्र सहारा मानती हैं। पर हर समय ब्‍लीच करने से चेहरे पर और त्‍वचा पर गलत असर पड़ने लगता है। महिलाएं अपनी सुंदरता को लेकर काफी संवेदनशील होती हैं इसलिए वे अपने चेहरे पर बालों का आना बिल्कुल भी बर्दाश्त नहीं कर पाती। चेहरे के ये अनचाहे बाल आपके चेहरे की तरफ से लोगों का ध्यान खींचने लगते हैं। चेहरे पर अचानक बाल बढ़ जाने की समस्या को “हिरसुटिस्म (Hirsutism)” कहते हैं जो कि हॉर्मोन के असंतुलन की वजह से होता है।